Διοργανώσεις Ε.Π.Σ. Ζακύνθου 2025–26

Για την περίοδο 2025–26, η Ένωση Ποδοσφαιρικών Σωματείων Ζακύνθου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ζακύνθου.

Η πρωταθλήτρια της ΕΠΣ Ζακύνθου προβιβάζεται στην Γ΄ Εθνική ερασιτεχνική κατηγορία.

 Πρωτάθλημα 

Η δομή του πρωταθλήματος της Ε.Π.Σ. Ζακύνθου είναι η εξής:
 Α΄ Κατηγορία (8 Ομάδες)
 Β΄ Κατηγορία (10 Ομάδες)

Πηγή:Κλήρωση ΕΠΣ Ζακύνθου: Tσιλιβή-Αστέρας Μαχαιράδου η 1η αγωνιστική

 Α΄ Κατηγορία 

Στην Α΄ Κατηγορία συμμετέχουν 8 σύλλογοι. Το πρωτάθλημα της Α' Κατηγορίας διεξάγεται σε δύο φάσεις: την Κανονική Περίοδο (Α’ Φάση) και τη Φάση των Play-offs και Play-outs (Β’ Φάση).

Κανονική Περίοδος (Α’ Φάση)

Η Κανονική Περίοδος θα διεξαχθεί σε έναν όμιλο 8 ομάδων, (14 αγωνιστικές σε 2 γύρους των 7 αγωνιστικών) όπου σε κάθε γύρο όλες οι ομάδες θα αγωνιστούν έναντι όλων των άλλων βάσει κλήρωσης.

Μετά την ολοκλήρωση της Κανονικής Περιόδου (Α’ Φάση) συντάσσεται βαθμολογικός πίνακας για τη σειρά κατάταξης κάθε σωματείου όπου οι ομάδες που κατέλαβαν τις θέσεις 1 έως και 4 θα συμμετέχουν στα Play off και οι ομάδες που κατέλαβαν τις θέσεις 5 έως και 8 θα συμμετέχουν στα Play out. Η βαθμολογία του νέου πίνακα θα συντάσσεται ως εξής: Οι βαθμοί που συγκέντρωσαν οι ομάδες στην κανονική περίοδο θα διαιρούνται δια του δύο (2). Η στρογγυλοποίηση της μισής μονάδας θα γίνεται προς τα πάνω. Με βάση το νέο αυτό βαθμολογικό πίνακα, θα διεξάγονται οι αγώνες των Play off και των Play out και θα προστίθενται σε αυτούς οι βαθμοί που θα προκύψουν από τους επόμενους αγώνες.

Play-offs

Η Φάση των Play-offs περιλαμβάνει έξι αγωνιστικές, οι οποίες διεξάγονται σε δύο γύρους των τριών αγωνιστικών. Κάθε ομάδα αγωνίζεται εναντίον όλων των άλλων, σύμφωνα με το πρόγραμμα που προκύπτει από κλήρωση.

Πρωταθλήτρια ανακηρύσσεται η ομάδα που, μετά την ολοκλήρωση των Play-offs, έχει συγκεντρώσει τους περισσότερους συνολικούς βαθμούς, συνυπολογίζοντας τους βαθμούς της Κανονικής Περιόδου και της Φάσης των Play-offs. Η πρωταθλήτρια προβιβάζεται στην Γ’ Εθνική Κατηγορία Ελλάδος. Σε περίπτωση ισοβαθμίας στα Play-offs, εφαρμόζονται οι διατάξεις του άρθρου 20 του Κ.Α.Π.

Play-outs

Η Φάση των Play-outs διεξάγεται επίσης σε έξι αγωνιστικές, χωρισμένες σε δύο γύρους των τριών αγωνιστικών. Οι ομάδες αγωνίζονται μεταξύ τους, σύμφωνα με το πρόγραμμα που προκύπτει από κλήρωση.

Η ομάδα που, μετά την ολοκλήρωση των Play-outs, έχει συγκεντρώσει τους λιγότερους συνολικούς βαθμούς (συμπεριλαμβανομένων αυτών της Κανονικής Περιόδου), υποβιβάζεται στη Β’ Κατηγορία.

Σε περίπτωση που ομάδα της Ένωσης υποβιβαστεί από την Γ’ Εθνική Κατηγορία, υποβιβάζεται και η προτελευταία ομάδα της Α' Κατηγορίας, εκτός εάν η πρωταθλήτρια της Α’ Κατηγορίας καταφέρει να καλύψει τη χαμένη θέση ανεβαίνοντας στην Γ’ Εθνική. Εάν υπάρχουν δύο ομάδες της Ένωσης στην Γ’ Εθνική, τότε προβιβάζονται δύο ομάδες από τη Β’ Κατηγορία στην Α’ Κατηγορία.

Το πρωτάθλημα ξεκίνησε το Σαββατοκύριακο 8 και 9 Νοεμβρίου 2025.Α’ ΕΠΣ Ζακύνθου: Το πρωτάθλημα στη σέντρα!Πρεμιέρα και στην Β ΄ΕΠΣ Ζακύνθου

 Κανονική Περίοδος 

Βαθμολογία

Αποτελέσματα

 Β΄ Κατηγορία 
Η Β' Κατηγορία περιλαμβάνει τη συμμετοχή 10 ομάδων. Το Πρωτάθλημα θα διεξαχθεί σε μια (1) φάση, σε έναν όμιλο και σε δύο γύρους, όπου σε κάθε γύρο όλες οι ομάδες θα αγωνιστούν έναντι όλων των άλλων βάσει κλήρωσης.

Μετά την ολοκλήρωση όλων των αγωνιστικών συντάσσεται βαθμολογικός πίνακας με βάση τα προβλεπόμενα από το άρθρο 20 του Κ.Α.Π. Πρωταθλητής ανακηρύσσεται ο πρώτος στην βαθμολογία. Σε περίπτωση ισοβαθμίας ομάδων, ισχύουν εκ νέου τα προβλεπόμενα του άρθρου 20 του Κ.Α.Π.

Σχετικά με την άνοδο στην Α’ Κατηγορία θα ισχύσουν τα εξής: Α) Αν ο πρωταθλητής της Α’ Κατηγορίας δεν ανέβει στη Γ’ Εθνική, ανεβαίνει στην Α’ ο πρωταθλητής. Β) Αν ο πρωταθλητής συμμετέχει κανονικά στη Γ’ Εθνική, τότε ανεβαίνουν στην Α’ Κατηγορία, τόσο ο πρωταθλητής όσο και ο δεύτερος της βαθμολογίας.

Σε περίπτωση που ο Πρωταθλητής ή ο δεύτερος της Β’ Κατηγορίας δεν αξιοποιήσουν το δικαίωμα τους να παίξουν στην Α’ Κατηγορία και δε δηλώσουν συμμετοχή στο νέο πρωτάθλημα, τότε θα τιμωρούνται με αφαίρεση πέντε (-5) βαθμών στη νέα αγωνιστική περίοδο.

Προβιβασμός Β’ Ομάδας

Δικαίωμα προβιβασμού από τις Β’ Ομάδες των σωματείων έχουν μόνο οι ομάδες που η μητρική τους αγωνίζεται μια κατηγορία παραπάνω.

Βαθμολογία

Αποτελέσματα

 Κύπελλο 

Στο θεσμό του κυπέλλου συμμετέχουν 13 σωματεία της Ε.Π.Σ. Ζακύνθου.

 Α΄ Φάση 
Αστέρας Πλάνου - Φλόγα Κυψέλης 0-3
Α.Ο. Βασιλικού - Α.Ο. Τσιλιβή 0-4
Ελατιακός Α.Ο. 2025 - Α.Π.Σ. Ζάκυνθος 1961 0-3
Δόξα Λιθακιάς - Θύελλα Αμπελοκήπων 0-8
Αστέρας Μαχαιράδου - Έσπερος Ζακύνθου 1997 4-0

Α.Π.Σ. Ζάκυνθος, Α.Ο. Κατασταρίου και Α.Ο. Λεβάντε περνάνε χωρίς αγώνα.

 Β΄ Φάση 

Πηγή:Τα ζευγάρια της προημιτελικής φάσης του Κυπέλλου της ΕΠΣ Ζακύνθου

 Παραπομπές 

 Εξωτερικοί σύνδεσμοι 



Κατηγορία:Ε.Π.Σ. Ζακύνθου
Κατηγορία:Εγχώρια ποδοσφαιρικά πρωταθλήματα 2025–2026
Κατηγορία:Εγχώρια ποδοσφαιρικά κύπελλα 2025-2026